Упражнения на копринената нишка в Чън стил Тай Чи Чуан
 

*![](https://bg-wushu.com/bg/wp-content/uploads/2018/11/wang-haijun.png)*
*От Уан Хайдзюн*

Методът на копринената нишка е характерен начин на движение в Чън стил Тай Чи Чуан / Тайдзицюан. Това е спираловидно движение, водено от съзнанието, което съчетава потока на вътрешната Ци с ротацията и усукването на външното тяло.

![](https://bg-wushu.com/bg/wp-content/uploads/2019/09/everyday_life_in_old_china_14.jpg)
*Жени, които изработват коприна - тънките копринени нишки изискват използването на точно определено количество сила: ако тя е прекалено слаба, нишките ще се опелатат, ако е прекалено силна, могат да бъдат скъсани.*


Практиката на движенията на копринената нишка тренира вътрешно ума и Ци, а външно упражнява тялото. Основно може да се раздели на усукване навътре и навън, към тялото и или настрани от него. Важното е, че вътрешно и външно ротационните движения към тялото и встрани от него са равномерни и балансирани. Когато вътрешната Ци се движи нагоре, тогава се завъртат рамото и китката; когато Ци се движи надолу, се завъртат коляното и глезена.

Усукването на торса включва спираловидни и кръгови движения на гърдите, талията, коремната област и ръцете, което свързва горните и долните крайници. По този начин цялото тяло се движи в кръгове и спирали. Продължителната практика на тези упражнения води до пълноценна циркулация на Ци и кръвта, свободен поток на енергия в меридианите, а мускулите и сухожилията стават еластични като пружина.

 
![](https://bg-wushu.com/bg/wp-content/uploads/2019/09/69911093_501258030661992_5280328176336109568_n.jpg)


*Грандмайстор Уан Хайдзюн преподава на 15-я Международен Чън стил Тай Чи Чуан семинар за напреднали в Китай.*


С практиката човек може да придобие такава сила, която да се използва спонтанно в точката на контакт при неутрализиране или атакуване. Например, ако някой напада с прав удар с юмрук, можете с ротационно движение на ръката заедно с пън дзин (подкрепяща сила отвътре навън) да отклоните и неутрализирате удара. Чрез движение на централната ос на тялото „четири унции могат да отклонят хиляда паунда сила“. Това не се постига със скована, твърда сила. Тези ротационни и спираловидни движения масажират вътрешните органи, меридианите се изчистват, Ци и кръвта се движат свободно, а метаболизмът се засилва. Това води до по-дълъг живот, по-малко заболявания, по-силно тяло и по-добро здраве.

Това отличително движение е и причината Чън стил Тайдзицюан да носи значителни ползи за здравето.

Грандмайстор Уан Хайдзюн демонстрира упражнението на копринената сила:

https://youtu.be/cipue1brzwc